Babelscape/SREDFM huggingface dataset:
ए एस किरण कुमार

ए एस किरण कुमार भारत के एक प्रसिद्ध वैज्ञानिक हैं तथा वे भारतीय अंतरिक्ष अनुसंधान संगठन (इसरो) के 9 वें अध्यक्ष थे। 14 जनवरी 2015 को उन्होंने इसरो के अध्यक्ष का पदभार ग्रहण किया था । इससे पू्र्व वे अंतरिक्ष अनुप्रयोग केंद्र, अहमदाबाद के निदेशक थे।इनके बाद कैलाशवादिवू सीवन अध्यक्ष बने |ref name="pib-14jan15"></ref>

श्री किरण कुमार ने 1975 में इसरो के अंतरिक्ष अनुप्रयोग केंद्र से अपने करियर की शुरूआत की थी। बाद में वह इस केंद्र के एसोसिएट डायरेक्टर और मार्च, 2012 में अंतरिक्ष अनुप्रयोग केंद्र के निदेशक बने। उन्होंने एयरबोर्न के लिए इलेक्ट्रो ऑप्टिकल इमेजिंग सेंसर के निर्माण और विकास, भास्कर टीवी पेलोड से लेकर वर्तमान मार्स कलर कैमरा, थर्मल इंफ्रेडिड इमेजिंग स्पेक्ट्रोमीटर और भारत के मार्स आर्बिटर अंतरिक्ष यान के मार्स उपकरणों के लिए मीथेन सेंसर के निर्माण में महत्वपूर्ण योगदान दिया। 

श्री किरण कुमार ने मंगल ग्रह की ओर भेजे गए मार्स आर्बिटर अंतरिक्ष यान के साथ साथ इसे मंगल की कक्षा में स्थापित करने के मामले में सफलतापूर्वक रणनीतियां बनाई। उन्होंने भूमि, महासागर, वातावरण और ग्रह से जुड़े अध्ययनों में भी अपना महत्वपूर्ण योगदान दिया है। 

श्री किरण कुमार ने अंतर्राष्ट्रीय मौसम विज्ञान संगठन, पृथ्वी निगरानी उपग्रह समिति और नागरिक अंतरिक्ष सहयोग पर भारत-अमरीका संयुक्त कार्यकारी समूह जैसे अंतर्राष्ट्रीय मंचों में इसरो का प्रतिनिधित्व किया।
नायेफ अल-रोधन

160px|अंगूठाकार|दाएँ|नायेफ
प्रोफ़ेसर नायेफ अल-रोधन एक प्रमुख व्यक्तित्व है जिन्होंने दार्शनिक, तंत्रिका वैज्ञानिक, जियोस्त्रतेजिस्त तथा लेखक के रूप से प्रसिद्धि प्राप्त की हैं।
वह एक पुरस्कार-विजयी विद्वान हैं जिन्होंने तंत्रिकाविज्ञान और अंतरराष्ट्रीय सम्बन्ध के संपर्क पर ग़ौर से पथप्रदर्शक अनुसंधान किया हैं। सितंबर 2014 में नायेफ अल-रोधन को दुनियाभर में तीस सबसे प्रभावशाली तंत्रिकावैज्ञानिको में से एक माना गया था।
वर्तमान में वह स्विट्जरलैंड में जिनेवा सुरक्षा नीति केन्द्र के भूराजनीति और वैश्विक भविष्य कार्यक्रम (Geopolitics and Global Futures Programme, Geneva Centre for Security Policy) के निर्देशक हैं एवम्‌ ऑक्सफ़ोर्ड विश्वविद्यालय के सेंट. एंटनी कोलेज (St. Anthony’s College, Oxford University) में सम्माननीय फेल्लो के रूप से भी मौजूद हैं। 
इससे पूर्व उन्होंने हार्वर्द विश्वविद्यालय(Harvard University) में नोबेल पुरस्कार के विजेता जेम्स मुएल्लेर के साथ न्युरोतेक्नोलोजी कार्यक्रम को स्थापित किया था। प्रोफ़ेसर अल-रोधन ने हार्वर्द के चिकित्सीय विद्यालय में सेलुलर न्यूरोसर्जरी प्रयोगशाला की स्थापना भी की हैं।
गॉर्डन ब्राउन

200px|अंगूठाकार|दाएँ|गॉर्डन ब्राउन
जेम्स गॉर्डन ब्राउन (James Gordon Brown; जन्म २० फ़रवरी १९५१) लेबर पार्टी से ब्रितानी राजनीतिज्ञ हैं। वो वर्ष २००७ से २०१० तक लेबर पार्टी के नेता के रूप में यूनाइटेड किंगडम के प्रधानमंत्री रहे। इससे पहले वो ब्लेयर मंत्रिमंडल में १९९७ से २००७ तक चांसलर ऑफ़ द एक्सचेकर (इंग्लैण्ड के वितमंत्रि) रह चुके हैं।
२०१४ फीफा विश्व कप

२०१४ फीफा विश्व कप (फीफा विश्व कप का 20वां संस्करण) 12 जून 2014 से 13 जुलाई 2014 के बीच ब्राज़ील में हुआ एक अंतर्राष्ट्रीय पुरूष फुटबॉल टूर्नामेंट है। 1950 के बाद, ब्राजील इस प्रतियोगिता की मेज़बानी दूसरी बार कर रहा है। इसी के साथ मेक्सिको, इटली, फ्रांस और जर्मनी के बाद ब्राजील दो बार विश्व कप की मेजबानी करने वाला पांचवां देश बन गया है। साल 2014 का फीफा विश्व कप जर्मनी ने जीता है।

बत्तीस देशों की टीमें फाइनल टूर्नामेंट में भाग लिया। सभी मैच ब्राजील के 12 विभिन्न शहरों में मैच खेले गए। अर्जेंटीना में आयोजित हुए 1978 विश्व कप के बाद से दक्षिण अमेरिका में आयोजित होने वाला यह पहला विश्व कप है। इससे पहले 2010 का टूर्नामेंट स्पेन ने जीता था।

१३ जुलाई २०१४ को २०१४ फीफा विश्व कप के फाइनल में जर्मनी ने अर्जेण्टीना को अतिरिक्त समय के बाद 1-0 से पराजित किया, यह जर्मनी का चौथा खिताब है।
जर्मनी राष्ट्रीय फुटबॉल टीम

जर्मनी राष्ट्रीय फुटबॉल टीम () 1908 के बाद से अंतरराष्ट्रीय फुटबॉल प्रतियोगिताओं में जर्मनी का प्रतिनिधित्व करती है। यह जर्मन फुटबॉल एसोसिएशन ("डीएफबी") द्वारा नियंत्रित की जाती है, जो 1900 में स्थापित किया गया था। 1950 से 1990 तक, यह अनिवार्य रूप से पश्चिमी जर्मनी की टीम थी। द्वितीय विश्व युद्ध के बाद, मित्र देशों द्वारा कब्जे और विभाजन के तहत, दो अन्य अलग राष्ट्रीय टीमों को भी फीफा द्वारा मान्यता दी गयी थी: सारलैंड टीम (1950-1956) और पूर्वी जर्मन टीम (1952-1990)। दोनों टीमों का अंत में मौजूदा टीम के साथ विलय हो गया।

जर्मनी वर्तमान विश्व कप चैंपियन है तथा अंतरराष्ट्रीय प्रतियोगिताओं में सबसे सफल राष्ट्रीय टीमों में से एक है, कुल चार विश्व कप की जीत (1954, 1974, 1990, 2014) और कुल तीन यूरोपीय चैंपियनशिप की जीत (1972, 1980, 1996)। वे तीन बार यूरोपीय चैंपियनशिप में उपविजेता थे, चार बार विश्व कप में उपविजेता और चार बार विश्व कप में तीसरे स्थान पर अाये। पूर्वी जर्मनी की टीम ने 1976 में ओलंपिक स्वर्ण जीता था।

जर्मनी एकमात्र ऐसा देश है जिसने पुरुषों और महिलाओं के विश्व कप दोनों जीते हैं और 2017 कन्फेडरेशंस कप के बाद यह ब्राजील, अर्जेंटीना और फ्रांस के साथ-साथ केवल चार देशों में से एक बन गया - फीफा द्वारा मान्यता प्राप्त सभी तीन सबसे महत्वपूर्ण पुरुषों के खिताब जीतने के लिए: विश्व कप, कन्फेडरेशंस कप, और ओलंपिक टूर्नामेंट। उन्होंने अपनी संबंधित महाद्वीपीय चैंपियनशिप (अर्जेंटीना और ब्राजील के लिए कोपा अमरीका और फ्रांस और जर्मनी के लिए यूईएफए यूरोपीय चैंपियनशिप) भी जीती है।

2014 फीफा विश्व कप के अंत में, जर्मनी ने रिकॉर्ड 2205 अंकों के साथ इतिहास में किसी भी राष्ट्रीय फुटबॉल टीम की सर्वोच्च एलो रेटिंग अर्जित की। जर्मनी भी एकमात्र यूरोपीय राष्ट्र है जिसने अमेरिका में फीफा विश्व कप जीता है। राष्ट्रीय टीम का वर्तमान प्रबंधक जोआचिम लोव है।
तेलुगू लोग

तेलुगू लोग तेलुगू भाषा बोलने वाले वह लोग है जो आन्ध्र प्रदेश और तेलंगाना में ही नहीं बल्कि भारत के या विश्व के किसी भी प्रांत में रहते हों उन्हें तेलुगू लोग कहते हैं। भारत में हिन्दी भाषा के बाद सब से ज़्यादा बोली जाने वाली भाषा तेलुगू बोलते है। यह भाषा दक्षिण भारत के आन्ध्र प्रदेश और तेलंगाना राज्यों में सरकारी भाषा है। यह भाषा बोलने वालों को तेलुगू लोग कहते हैं। आन्ध्र प्रदेश और तेलंगाना ही में नहीं बल्कि महाराष्ट्र, कर्नाटक,केरल, पश्चिम बंगाल, तमिलनाडु, और ओडिशाके कुछ भागों में भी तेलुगू लोग रहते हैं।तमिल नाडु में 40% लोग तेलुगु बात कर रहे हैं भारत में तेलुगू लोगों की संख्या लगभग १० करोड़ है।

तेलुगू लोग या तेलुगू वारू एक द्रविड़ जातीय समूह हैं जो तेलुगू को अपनी मातृभाषा के रूप में बोलते हैं और आंध्र प्रदेश और तेलंगाना राज्य में अपने पूर्वजों का पता लगाते हैं। तमिलनाडु, कर्नाटक, महाराष्ट्र, ओडिशा, छत्तीसगढ़ और अंडमान और निकोबार द्वीप समूह में एक महत्वपूर्ण तेलुगू आबादी भी है। भारतीय उपमहाद्वीप में चौथा सबसे अधिक हिंदी, बंगाली और पंजाबी के बाद तेलुगु भाषा भारत में तीसरी सबसे बोली जाने वाली भाषा है।
श्री वेंकटेश्वर विश्वविद्यालय

श्री वेंकटेश्वर विश्वविद्यालय (आमतौर पर एसवी विश्वविद्यालय या एसवीयू के रूप में जाना जाता है) भारत के राज्य आंध्र प्रदेश चित्तूर जिले के तिरुपति में एक राज्य विश्वविद्यालय है। इसकी स्थापना 1954 में मुख्यमंत्री टंगुटूरि प्रकाशम पंतुलु ने की थी । विश्वविद्यालय का नाम भगवान वेंकटेश्वर (बालाजी) के नाम पर रखा गया है जिसका मंदिर शहर में स्थित है।

विश्वविद्यालय परिसर में तिरुमला तिरुपति देवस्थानम द्वारा दान की गई भूमि पर एक बड़े क्षेत्र को शामिल किया गया है। यह तिरुपति के पश्चिमी तरफ स्थित है, जो शहर के अन्य विश्वविद्यालयों से घिरा हुआ है, अर्थात् श्री पद्मावती महिला विश्वविद्यालय, श्री वेंकटेश्वर पशु चिकित्सा विश्वविद्यालय, श्री वेंकटेश्वर वैदिक विश्वविद्यालय, श्री वेंकटेश्वर चिकित्सा विज्ञान संस्थान और राष्ट्रीय संस्कृत विद्यापीठ।

इसमें 4 में से 3.52 के स्कोर के साथ "ए +" की एनएएसी रेटिंग है। यह भारत में बनाया जाने वाला 31 वां विश्वविद्यालय था, और आंध्र प्रदेश पुनर्गठन अधिनियम, 2014 के बाद आंध्र प्रदेश में यह, आंध्र विश्वविद्यालय के बाद दूसरा सबसे पुराना विश्वविद्यालय है
अम्ल-क्षार अभिक्रिया

किसी अम्ल और किसी क्षार को आपस में मिलाने पर होने वाली रासायनिक अभिक्रिया को अम्ल-क्षार अभिक्रिया (acid–base reaction) कहते हैं। 
; उदाहरण-
सोडियम बाईकार्बोनेट और एसिटिक अम्ल के बीच होने वाली अभिक्रिया अम्ल-क्षार अभिक्रिया का एक उदाहरण है। इसमें सोडियम एसिटेट बनता है।
:CH3COOH + NaHCO3 → CH3COONa + H2O + CO2
मन की बात

मन की बात आकाशवाणी पर प्रसारित किया जाने वाला एक कार्यक्रम है जिसके जरिये भारत के प्रधानमंत्री नरेन्द्र मोदी भारत के नागरिकों को संबोधित करते हैं। इस कार्यक्रम का पहला प्रसारण 3 अक्तूबर 2014 को किया गया। जनवरी 2015 में अमेरिका के राष्ट्रपति बराक ओबामा ने भी उनके साथ इस कार्यक्रम में भाग लिया तथा भारत की जनता के पत्रों के उत्तर दिए। 
 मोदीजी सरकारी कर्मचारी मे दो प्रकार है 1 घर मे 1 और 1gharme पति पत्नी 2 दो सरकारी कर्मचारी जहा है वो लबा लब हो गए है अब उनके 2 पीढ़ी को कमाने की जरूरत नहीं है और जो 1 है वो बुरा तो नहीं है पर कुछ ज्यादा नहीं है आप अपील करे 2 सरकारी कर्मचारी जिस घर मे है वो दोनों सरकारी पति पत्नी देश की सर्कार का अहसान चुकाए और दोनों उनकी पूरी pagar 1sal के लिए pm रिलीफ fund मे deve
पन्ना धाय

पन्ना धाय राणा सांगा के पुत्र राणा उदयसिंह की धाय माँ थीं। पन्ना धाय किसी राजपरिवार की सदस्य नहीं थीं। अपना सर्वस्व स्वामी को अर्पण करने के लिये जानी वाली राणा साँगा के पुत्र उदयसिंह को माँ के स्थान पर दूध पिलाने के कारण पन्ना 'धाय माँ' कहलाई थी। पन्ना का पुत्र चन्दन और राजकुमार उदयसिंह साथ-साथ बड़े हुए थे। उदयसिंह को पन्ना ने अपने पुत्र के समान पाला था। पन्नाधाय ने उदयसिंह की माँ रानी कर्णावती के सामूहिक आत्म बलिदान द्वारा स्वर्गारोहण पर बालक की परवरिश करने का दायित्व संभाला था। पन्ना ने पूरी लगन से बालक की परवरिश और सुरक्षा की। पन्ना चित्तौड़ के कुम्भा महल में रहती थी।
हिरण्याक्ष

हिरण्याक्ष एक असुर था जिसका वध वाराह अवतारी विष्णु ने किया था। वह हिरण्यकशिपु का छोटा भाई था।, 
विष्णुपुराण में वर्णित एक कथा के अनुसार दैत्यों के आदिपुरुष कश्यप और उनकी पत्नी दिति के दो पुत्र हुए। हिरण्यकशिपु और हिरण्याक्ष।
श्रेणी:पौराणिक पात्र
श्रेणी:असुर
हिरण्याक्ष माता धरती को रसातल में ले गया था जिसकी रक्षा के लिए आदि नारायण भगवान विष्णु ने वाराह अवतार लिया, कहते हैं वाराह अवतार का जन्म ब्रह्मा जी के नाक से हुआ था । 
कुछ मान्यताओं के अनुसार यह भी कहा जाता है कि हिरण्याक्ष और वाराह अवतार में कई वर्षों तक युद्ध चला । क्योंकि जो राक्षस स्वयं धरती को रसातल में ले जा सकता है आप सोचिए उसकी शक्ति कितनी होगी ? फिर वाराह अवतार के द्वारा उसे गदा मारकर अपने दांत उसकी छाती के आर पार कर दिए |
सुबेरौ घाम

सुबेरौ घाम एक गढवाली फिल्म है जो कि २०१४ में रिलीज़ हुई थी। इस फिल्म की निर्मात्री उर्मि नेगी और निर्देशक नरेश खन्ना हैं। यह फिल्म नशा मुक्ति पर आधारित है। इस फिल्म में शराब के कारण होने वाले कुछ दुष्परिणामों को दिखाया गया है।
उर्मि नेगी द्वारा पूरी कोशिश की गई थी कि गढवाली हिट फिल्म घरजवाई के कलाकार दल के अधिक से अधिक कलाकारों को इस फिल्म में शामिल किया जा सके।
जनपद लोक

जनपद लोक या "लोक दुनिया" कर्नाटक के ग्रामीण लोक संस्कृति के संरक्षण और का प्रचार-प्रसार के लिए समर्पित है कि एक संस्था है। यह कर्नाटक जनपद परिशद का एक हिस्सा है और बंगलौर - मैसूर राजमार्ग पर रमणगरा जिले में स्थित है। 

*लोक उत्स्भ - कर्नाटक भर से लोक कलाकार इस दो दिवसीय समारोह में भाग लेते हैं। यह हर साल फ़रवरी-मार्च के दौरान होता है।
समजातीय श्रेणी

Rahul Kanyal theory according समजातीय श्रेणी (homologous series) यौगिकों की ऐसी श्रेणी को कहते हैं जिनको एक सामान्य सूत्र द्वारा निरूपित किया जा सके। ऐसे सामान्य सूत्रों में प्रायः केवल एक ही प्राचल (पैरामीटर) होता है। उदाहरण के लिये, अल्केन एक समजातीय श्रेणी है जिसमें मिथेन, इथेन, प्रोपेन आदि यौगिक आते हैं। इसका सामान्य सूत्र CnH2n+2 है।
कामधेनु

right|thumb|300px|Batu Caves Kamadhenu.jpg|मलेशिया के बातु गुफा में निर्मित कामधेनु की मूर्ति
कामधेनु हिन्दू धर्म में एक देवी है जिनका स्वरूप गाय का है। इन्हें 'सुरभि' भी कहते हैं। कामधेनु जिसके पास होती हैं वह जो कुछ कामना करता है (माँगता है) उसे वह मिल जाता है। 
(काम = इच्छा , धेनु=गाय)। इनके जन्म के बारे में अलग-अलग कथाएँ हैं। एक कथा के अनुसार ये समुद्र मन्थन में निकलीं थीं।
इनकी बेटी का नाम नन्दिनी है।
एंड टीवी

&टीवी या एंड टीवी एक भारतीय हिन्दी भाषा में एक नई चैनल है जिसका स्वामित्व ज़ी के पास है। इस चैनल के कार्यक्रम का प्रसारण 2 मार्च 2015 रात 7:30 बजे से प्रारंभ हुआ। इस चैनल पर 2 मार्च 2015 को ठीक रात के 7:30 बजे से धारावाहिक का प्रसारण शुरू हुआ। इसमें सबसे पहले रज़िया सुल्तान और उसके 30 मिनट पश्चात भाग्यलक्ष्मी आदि के कार्यक्रम शुरू हुए। इसी के साथ शाहरुख खान द्वारा प्रस्तुत इंडिया पूछेगा सब से शाणा कौन? कार्यक्रम भी था। जो ठीक रात को 9 बजे से शुरू हुआ। वर्तमान सभी कार्यक्रम जो पहले दिन शुरू हुए वह सोमवार से शुक्रवार तक देते हैं। यह 6 कार्यक्रम भिन्न भिन्न शैली में बने हैं। इसके कुछ दिनों के पश्चात 7 मार्च 2015 को इस चैनल में दो नए धारावाहिक को भी जोड़ा गया, जो शनिवार व रविवार को 9 और 10 बजे क्रमश: शुरू होते हैं।
अर्नेस्टो सिसैरा

अर्नेस्टो सिसैरा (Ernesto Cesàro; १२ मार्च १८५९ – १२ सितम्बर १९०६) इतालवी गणितज्ञ थे जिन्होंने अवकल ज्यामिति के क्षेत्र में कार्य किया। यह उनका सबसे महत्त्वपूर्ण योगदान था जिसका वर्णन उन्होंने ज्यामिति के बारिकियों पर १८९० में लिखी अपनी पुस्तक में किया था। इस कार्य में वक्रों का वर्णन भी समाहित जिन्हें आज सिसैरा के नाम से नामकरण किया जाता है।

सिसैरा का जन्म नापोलि में हुआ। उन्हें अपसारी श्रेणी के संकलन के लिए अपनी औसत विधि के लिए जाना जाता है जिसे अब सिसैरा माध्य के नाम से भी जाना जाता है।
मलमल

right|thumb|300px|ढाका की एक स्त्री बंगाली मसलिन धारण किये हुए (१८वीं शताब्दी)

मसलिन या मलमल सरल बुनाई वाला सूती वस्त्र है। 'मसलिन' शब्द 'मसलीपट्नम' नामक भारतीय पत्तन से आया है। 

प्रसिद्ध है कि ढाका का मलमल इतनी महीन होती थी मसलिन की साड़ी अंगूठी से निकल जाय किन्तु अंग्रेजों की दमनकारी व्यापारिक नीति के कारण यह उद्योग नष्ट हो गया। भारतीय मसलिन हाथ से निर्मित अत्यन्त कोमल सूत से हाथ से बुनी जाती थी। भारत का वह भाग जो आजकल बंगलादेश है, इसका मुख्य केन्द्र था। १७वीं और १८वीं शताब्दी में भारत से ही मसलिन पूरे यूरोप में निर्यात की जाती थी।
कौमुदी महोत्सव

कौमुदी महोत्सव प्राचीन भारत में मनाया जाने वाला एक उत्सव था। यह कौमुदी के दिन (अर्थात् कार्तिक मास की पूर्णिमा) मनाया जाता था।

'कौमुदीमहोत्सवम्' नाम का एक नाटक भी है जो विज्जिका अथवा विजयभट्टारिका अथवा विजयाम्बिका की रचना है जो कर्नाट की रानी थीं। यह नाटक पाँच काण्डों में है। नाटक पाटलिपुत्र के राजकुमार कल्याणवर्मन के जीवन पर आधारित है।
हुसैनसागर एक्सप्रेस

अंगूठाकार|दाएँ|१२७०२ हुसैनसागर एक्सप्रेस - कोच स१
भारत के सबसे लोकप्रिय रेलगाड़ियों में एक हुसैनसागर एक्सप्रेस, हैदराबाद और मुंबई के बीच चलती हैं। यह ट्रैन रेलवे जोन के दक्षिण मध्य रेलवे जोन के अंतर्गत आता हैं, जैसा की हमलोग जानते हैं यह जोन अपनी रेलगाड़ियों के साफ़ सफाई एवं समय-पालन के लिए प्रसिद्ध हैं। 1993 के मध्य में इस ट्रैन की शुरुआत हैदराबाद एवं दादर के बीच हुआ था। प्रारम्भ के दिनों में यह ट्रैन हफ्ते में दो बार चलती थी लेकिन जल्द ही 1994 में ये ट्रैन प्रतिदिन चलने लगी। इस ट्रैन ने पहले से ही चलने वाली मीनार एक्सप्रेस (2001/2102) का स्थान ले लिया, जो बॉम्बे विक्टोरिया टर्मिनस एवं सिकंदराबाद के बीच चलती थी।
दिलीप संघवी

अंगूठाकार
दिलीप संघवी (जन्म : ०१ अक्टूबर १९५५) भारत के एक व्यवसायी हैं। मार्च २०१५ में वे सबसे धनी भारतीय बने। वे सन फार्मास्युटिकल के संस्थापक एवं प्रबन्ध निदेशक हैं। दिलीप संघवी, अपने धर्म (जैन) के कारण शाकाहारी है, व भारत की सबसे बड़ी फार्मा कंपनी के मालिक है!
प्रारंभिक जीवन

दिलीप शांघवी एक जैन परिवार से हैं। शांघवी ने कलकत्ता विश्वविद्यालय से वाणिज्य में स्नातक की उपाधि प्राप्त की। [१०] उन्होंने अपना बचपन और कॉलेज का जीवन अपने माता-पिता के साथ कलकत्ता के बुर्राबाजार इलाके में बिताया। वह जे। जे। अजमेरा हाई स्कूल अमरेली और भवानीपुर एजुकेशन सोसाइटी कॉलेज के पूर्व छात्र हैं, जहाँ उन्होंने क्रमशः स्कूली शिक्षा और स्नातक किया।
महाराव शेखा

महाराव शेखा (1433–1488) कछावा गोत्र के आमेर/जयपुर के राजपूत मुखिया थे। उन्होंने आमेर (जयपुर) पर शासन किया। शेखावाटी का नामकरण भी उनके नाम से हुआ जिसमें वर्तमान भारतीय राज्य राजस्थान के सीकर और झुंझुनू जिले आते हैं।

श्रेणी:1433 में जन्मे लोग
बेसल समस्या

बेसल समस्या संख्या सिद्धान्त से सम्बद्ध गणितीय विश्लेषण की समस्या है जो सर्वप्रथम पिएत्रो मंगोली ने १६४४ में दी और १७३४ में लियोनार्ड आयलर ने हल की। यह सर्वप्रथम द सेंट पीटर्सबर्ग एकेडेमी ऑफ़ साइंसेज () में ५ दिसम्बर १७३५ को प्रकाशित हुई।

बेसल समस्या प्राकृत संख्याओं के वर्ग के व्युत्क्रम के संकलन के बारे में है अर्थात अनन्त श्रेणी के योग का यथार्थ मान:

:formula_1

श्रेणी का लगभग मान 1.644934 के बराबर है। १७३४ में आयलर ने सिद्ध किया कि इसका मान के बराबर है
नारायण भास्कर खरे

डॉ नारायण भास्कर खरे (19 मार्च 1884 पनवेल – 1970) भारत के एक राजनेता थे। वे अखिल भारतीय हिन्दू महासभा के अध्यक्ष रहे।

श्रेणी:1884 में जन्मे लोग
श्रेणी:भारतीय राजनीतिज्ञ
श्रेणी:प्रथम लोक सभा सदस्य
श्रेणी:१९७० में निधन
दुर्गादास राठौड

दुर्गादास राठौड़ एक वीर क्षत्रिय (राजपूत) योद्धा थे, जिन्होने मुगल शासक औरंगज़ेब को युद्ध में पराजित किया था। दुर्गा दास राठौड़ (13 अगस्त 1638 – 22 नवम्बर 1718) को 17वीं सदी में जसवंत सिंह के निधन के पश्चात् मारवाड़ में राठौड़ वंश को बनाये रखने का श्रेय जाता है। यह करने के लिए उन्हें मुग़ल शासक औरंगज़ेब को चुनौती दी।
मणीन्द्र चन्द्र नन्दी

right|thumb|300px|महाराजा मणीन्द्र चन्द्र नन्दी
राजा मणिन्द्र नाथ नन्दी (29 मई 1860 – 12 मई 1929) १८९८ से १९२९ तक कासिमबाजार राज्य के राजा थे। वे अखिल भारतीय हिन्दू महासभा के प्रथम अध्यक्ष थे। इनके नेतृत्व मे 7-अगस्त-1905 को स्वदेशी और बहिष्कार आंदोलन की शुरूआत हुई ।

श्रेणी:भारत के राजा
श्रेणी:भारतीय राजनीतिज्ञ
श्रेणी:1860 में जन्मे लोग
हम कौन हैं?

हम कौन हैं? २००४ की बॉलीवुड फ़ील्म है जिसमें डिम्पल कपाड़िया, अमिताभ बच्चन और धर्मेन्द्र ने मुख्य अभिनय भूमिका निभाई। फ़िल्म का निर्देशन रवि शर्मा शंकर ने किया है जो अलौकिक रोमांचक फ़िल्म है। यह २००१ की स्पैनी फ़िल्म "लोस ओत्रोस" की अनधिकृत पुनःकृर्ति है।

*
आपेक्षिक विद्युतशीलता

दो आवेेेेशौं केे मध्य निर्वात में लगने वाले बल केे अनुुुुपात को आपेेक्षक विधुतशीलता कहते हैं 
किसी माध्यम की विद्युतशीलता और हवा या निर्वात की विद्युतशीलता के अनुपात को उस माध्यम की आपेक्षिक विद्युतशीलता (relative permittivity) कहते हैं। पहले इसे 'परावैद्युतांक' (dielectric constant) कहते थे किन्तु अब मानक संस्थाओं ने यह शब्द त्याग दिया है। अर्थात्, €r=€/€0
दादा लेखराज

right|thumb|300px|१९२० के दशक में दादा लेखराज
दादा लेखराज (15 दिसम्बर 1876 – 18 जनवरी 1969)) प्रजापिता ब्रह्माकुमारी ईश्वरीय विश्वविद्यालय के संस्थापक थे।
गणनीय समुच्चय

गणित में, गणनीय समुच्चय (countable set) वह समुच्चय है जिसमें प्राकृत संख्याओं के समुच्चय के किसी उपसमुच्चय के समान गणनांक (अवयवों की संख्या) है। गणनीय समुच्चय या तो परिमित समुच्चय होता है अथवा "गणनीय अनन्त" समुच्चय होता है। या तो अपरिमित या फिर अनन्त, अर्थात किसी गणनीय समुच्चय के अवयव या तो एक बार में गिने जा सकते हैं अथवा गणना कभी भी समाप्त न हो जिसमें समुच्चय का प्रत्येक अवयव किसी एक प्राकृत संख्या से सम्बद्ध हो।

कुछ लेखकों के अनुसार "गणनीय समुच्चय" का अर्थ केवल अनन्त गणनीय होता है। इस अस्पष्टता से बचने के लिए, परिमित समुच्चयों के लिए अधिक से अधिक गणनीय शब्द का प्रयोग किया जा सकता है और अन्य स्थितियों में अनन्त गणनीय, संख्येय अथवा प्रगणनीय शब्द प्रयुक्त किये जाते हैं।
द मिस्टिक नाइट्स ऑफ़ तीर न नोग

द मिस्टिक नाइट्स ऑफ़ तीर न नोग (अंग्रेजी: The Mystic Knights of Tir Na Nog), सबन एंटरटेनमेंट के द्वारा बनाई गई एक आयरिश/अमेरिकी टेलीविजन श्रृंखला है जो प्राचीन आयरलैंड के एक काल्पनिक संस्करण में सेट है। यह श्रृंखला वास्तविक आयरिश पौराणिक कथाओं पर आधारित थी। इसका नामकरण "तिर ना नोग" पर किया गया था जो कि आयरिश पौराणिक कथाओं की दूसरी दुनियाओं में से एक है। यह सबन की पहली काल्पनिक श्रृंखला थी जिसमें शूरवीर, ड्रेगन, और जादूगरों को शामिल किया गया। इस श्रृंखला का एक दूसरा भाग मिस्टिक नाइट्स: बैटल थंडर (अंग्रेजी: Mystic Knights: Battle Thunder) बनाने की भी योजना थी, लेकिन बाद में उसे रद्द कर दिया गया और इसका बजट पावर रेंजर्स लॉस्ट गैलेक्सी की ओर दे दिया गया। जिसके परिणामस्वरूप वास्तविक जापानी तोकुसत्सु की अनुकृति के बजाय एक मूल गैर जापानी विशेष प्रभाव श्रृंखला बन कर सामने आई।

संयुक्त राज्य अमेरिका में, यह मूल रूप से फॉक्स चैनल के फॉक्स किड्स ब्लॉक पर १ सितंबर, १९९८ पर प्रसारित हुआ और ७ मई, १९९९ पर समाप्त हुआ। भारत में यह हिन्दी में डब संस्करण टून डिज्नी पर जेटिक्स ब्लॉक पर २००६ के आसपास प्रसारित किया गया। हिंदी डब संस्करण साउंड एण्ड विजन इंडिया द्वारा निर्मित किया गया।
पुनरावृत्त फलन

गणित में, पुनरावृत्त फलन "X → X" में परिभाषित (एक ऐसा फलन जो समुच्चय "X" से इसमें ही परिभाषित हो) फलन है जो इसी समुच्चय में अन्य फलन "f" : "X → X" को निश्चित संख्या में पुनरावृत्तियों से प्राप्त किया जाता है। प्रक्रिया के समान फलन के बार बार पुनरावृत्ति होने के कारण इसे पुनरावृत्ति फलन कहते हैं। इस प्रक्रिया को किसी निश्चित संख्या से आरम्भ किया जाता है और बाद में प्राप्त मान को फलन में निविष्ट करके तथा इस प्रक्रिया की पुनरावृत्ति करके परिणाम प्राप्त किया जाता है।

पुनरावृत्त फलनों का अध्ययन कम्प्यूटर विज्ञान, भग्न, गतिकीय तन्त्र, गणित और पुनः प्रसामान्यीकरण समूह भौतिकी में किया जाता है।
आयलर संकलन

अभिसरण और अपसारी श्रेणी की गणित में आयलर संकलन एक संकलनीय विधि है। अर्थात यह किसी श्रेणी को एक मान निर्दिष्ट करने की, आंशिक योग के सीमान्त मान वाली पारम्परिक विधियों से अलग एक विधि है। यदि किसी श्रेणी Σ"a""n" का आयलर रुपांतरण इसके योग पर अभिसरित होता है तो इस योग को मूल श्रेणी का आयलर संकलन कहते हैं। इसी प्रकार अपसारी श्रेणी के लिए मान परिभाषित करने के लिए आयलर योग को श्रेणी के तीव्र अभिसरण के लिए काम में लिया जा सकता है।

आयलर योग को (E, "q") द्वारा निरुपित किये गये जाने वाली विधियों के एक परिवार के रूप में व्यापकीकृत किया जा सकता है, जहाँ "q" ≥ 0 है। योग (E, 0) प्रायिक (अभिसारी) योग है जबकि (E, 1) साधारण आयलर योग है। ये सभी विधियाँ वास्तव में बोरेल संकलन से दुर्बल हैं; "q" > 0 के लिए एबल संकलन के तुल्य होता है।
एस्कारियासिस

एस्कारियासिस गोल कृमि"एस्कारिस लम्ब्रीकॉइड्स" परजीवी के कारण होने वाली बीमारी है। 85% से अधिक मामलों में संक्रमण के कोई लक्षण नहीं होते हैं, विशेष रूप से यदि कृमि का आकार छोटा हो। कृमियों की संख्या के साथ ही लक्षण भी बढ़ जाते हैं और बीमारी की शुरुआत में सांस की तकलीफ तथा बुखार हो सकता है। इनके पश्चात पेट की सूजन, पेट दर्द तथा डायरिया के लक्षण प्रकट हो सकते हैं। बच्चे इनसे सर्वाधिक प्रभावित हो जाते हैं, तथा इस आयुवर्ग में संक्रमण के कारण उचित रूप से वज़न न बढ़ना, कुपोषण तथा सीखने की क्षमता में कमी आ जाती है। 
संक्रमण ‘'एस्केरिस'’ के 'अंडे', जो मल द्वारा आते हैं, से दूषित भोजन या पेय खाने से होता है। अण्डों से कृमि आँतों में निकलते हैं, पेट की दीवार के माध्यम से छिद्र करके निकलते हैं, तथा रक्त के माध्यम से फेफड़ों की और बढ़ जाते हैं। वहाँ वे ऐल्वेली में प्रविष्ट हो कर ट्रेकीआ की और बढ़ जाते हैं, जहाँ से खांसने के कारण वे मुंह में आकर पुनः निगल लिए जाते हैं। इसके पश्चात लार्वा पेट से होते हुए पुनः आँतों में पहुँच जाते हैं, जहाँ वे वयस्क कृमि बन जाते हैं। 
रोकथाम के लिए स्वच्छता के स्तर को बढ़ाना आवश्यक है, जिसमें शौचालयों की संख्या तथा उन तक पहुँच को बढ़ाना तथा मल का उचित निस्तारण शामिल है। साबुन से हाथ धोना भी सुरक्षा प्रदान करता है। ऐसे क्षेत्रों में जहाँ 20% से अधिक जनसँख्या प्रभावित है, प्रत्येक व्यक्ति को निश्चित अवधि पर उपचारित करने की संस्तुति की जाती है। संक्रमण की पुनरावृत्ति सामान्य है। इसके लिए कोई टीका उपलब्ध नहीं है। विश्व स्वास्थ्य संगठन द्वारा सुझाई गयी दवाएं हैं एल्बेन्डोज़ोल, मीबेंडाज़ोल, लेवामीसोल अथवा पाईरैन्टेल पैमोट. अन्य प्रभावी एजेंटों में शामिल हैं ट्राईबेंडीमाईडाईन और नाईटाज़ोक्सैनाइड.
वैश्विक रूप से लगभग 0.8 से 1.2 बिलियन लोग एस्कारियासिस के ग्रस्त हैं जिसमें से सर्वाधिक प्रभावित जनसँख्या उप-सहारन अफ्रीका, लैटिन अमेरिका, और एशिया में है। इसके कारण एस्कारियासिस सबसे आम मिट्टी द्वारा स्थानांतरित होने वाली हेल्मिनथाईसिस हो गयी है। 2010 तक इसके कारण होने वाली मौतों की संख्या घट कर लगभग 2,700 हो गयी थी जो कि 1990 में 3,400 थी। एक अन्य प्रकार का "एस्कारिस" सुअरों को प्रभावित करता है।
माधवप्रसाद घिमिरे

right|thumb|300px|माधवप्रसाद घिमिरे
माधवप्रसाद घिमिरे (जन्म २३ सितम्बर, १९१९ - १८ अगस्त २०२०) नेपाली भाषा के कवि, साहित्यकार एवं गीतकार थे। वे नेपाल के राष्ट्रकवि थे। नवमंजरी (संवत १९९४), घामपानी (संवत २०१०), नयाँ नेपाल (संवत २०१३), किन्नर-किन्नरी (संवत २०३३) आदि उनके प्रमुख कवितासंग्रह हैं।
डी॰ के॰ रवि

डी॰ के॰ रवि (पूरा नाम दोड्डकोप्पलू करियप्पा रवि, १० जून १९७९ - १६ मार्च २०१५) भारतीय प्रशासनिक सेवा के एक अधिकारी थे। वे भारतीय प्रशासनिक सेवा के कर्नाटक कैडर के २००९ समूह के अधिकारी थे।

एक कर्मठ और ईमानदार प्रशासक के रूप में उन्हें तब जनता के बीच में पहचान मिली जब कोलार ज़िले के उपायुक्त के रूप में कार्य करते हुए उन्होंने ज़िले में सरकारी भूमि पर किये गए अतिक्रमण और बेरोकटोक रूप से चल रहे अवैध रेत खनन के विरुद्ध अभियान चलाया। कोलार ज़िले में लगभग चौदह माह के कार्यकाल के बाद अक्टूबर २०१४ में कर्नाटक सरकार द्वारा उन्हें बंगलौर में वाणिज्य कर (प्रवर्तन) के अतिरिक्त आयुक्त के पद पर स्थानान्तरित कर दिया गया।

अतिरिक्त आयुक्त के रूप में पांच माह तक कार्य करते हुए वे १६ मार्च २०१५ को अपने आवास पर संदिग्ध परिस्थितियों में मृत पाए गए। अपने पांच माह के इस छोटे कार्यकाल में ही उनके द्वारा बीस से अधिक कर चोरी कर रही कम्पनियों, फर्मों और बिल्डरों पर की गयी छापेमारी, और इनसे की गयी करोड़ों रूपये की कर उगाही ने उनकी अचानक मृत्यु को संदेहास्पद बना दिया।
पी एस वारियर

right|thumb|300px|वैद्यरत्नम पी एस वारियर
वैद्यरत्नम पन्नियिनपल्ली सनकुन्नी वार्यर ( P. S. Warrier ; 1869 - 1944) भारत के आयुर्वेदाचार्य थे। उन्होने आयुर्वैदिक चिकित्सा पद्धति के पुनर्जागरण का अभियान चलाया। उन्होंने आयुर्वेद की शिक्षा और औषधि निर्माण को आधुनिक, सेकुलर और वैज्ञानिक रूप दिया। आज केरल का सबसे बड़ा ब्रांड केरल-आयुर्वेद इन्हीं वैद्य पी.एस. वारियर की ही विरासत है।
प्लाटर

हार्ड डिस्क प्लाटर या हार्ड डिस्क में लगी हुई धातु की थाल एलुमिनियम या शीशे जैसे सख्त धातु से बना वह गोल चक्र है जिसपे चुंबकिय पदार्थ का लेप लगाया गया होता है। यह हार्ड डिस्क ड्राइव में आंकणों को लम्बे समय के लिये सहेजने के काम आता है। यह गोल चक्र थाली या प्लेट जैसा दिखता है। हार्ड डिस्क में कई प्लेटें एक के ऊपर एक लगी होती हैं जो कि एक तकले कि धुरी पे टिकी होती हैं। एक प्लाटर पर दोनो तरफ आंकणों को लिखा जा सकता है। इसके लिए हर प्लाटर के लिये लिखने पढने वाली २ नोक () चाहिये, एक ऊपर कि तरफ और एक नीचे की तरफ।
अंगूठाकार|दाएँ|हार्ड डिस्क में एक के उपर एक लगि हुई धातु कि प्लेटें (प्लाटर)
संगणक के शुरु होने पर ये प्लेटें घुमने लगती हैं। प्रति मिनट ये कितने चक्कर घुमती हैं यह हार्ड डिस्क के मॉडेल पर निर्भर करता है। ये प्लेटें लगभग ७२०० चक्र प्रति मिनट कि गति से घूम सकती हैं। प्लाटर पर आंकणों को विभिन्न पटरियों (ट्रैक), क्षेत्रों (सेक्टर) व बेलनाकार पटरियों (सिलिन्डर) में सहेजा जाता है।
आर्य वैद्य शाला

right|thumb|200px|आर्य वैद्यशाला का प्रतीक चिह्न|कड़ी=Special:FilePath/Logo_of_Arya_Vaidya_Sala.jpg
कोट्टक्कल आर्य वैद्य शाला केरल के मालाप्पुरम जिले के कोट्टक्कल नगर में स्थित एक प्रसिद्ध आयुर्वेदिक स्वास्थ्य केन्द्र है। इसकी स्थापना १९०२ में वैद्यरत्नम पी एस वारियर ने की थी। यहाँ विभिन्न प्रकार के असाध्य रोगों की चिकित्सा विशुद्ध आयुर्वेदिक पद्धति से कुशल एवं अनुभवी चिकित्सकों तथा चिकित्सा कमियों द्वारा की जाती है | निकटतम रेलवे स्टेशन तिरुर है तथा निकटतम हवाई अड्डा कोज्हिकोड ( कालीकट ) है |

*आर्य वैद्य शाला का जालघर
विल्नुस विश्वविद्यालय का पुस्तकालय

श्रेणी:पुस्तकालय 
विल्नुस विश्वविद्यालय का पुस्तकालय (VUB) - सब से पुराना पुस्तकालय लिथुआनिया में है। वह जेशूइट के द्वारा स्थापित किया गया था। पुस्तकालय विल्नुस विश्वविद्यालय से पुराना है - पुस्तकालय १५७० में और विश्वविद्यालय १५७९ में स्थापित किया गया था। कहने तो लायक है कि अभी तक पुस्तकालय समान निर्माण में रहा है।पहले पुस्तकालय वर्तमान भाषाशास्त्र (फ़िलोलोजी) के वाचनालय में रहा था। आज पुस्तकालय में लगभग ५४ लाख दस्तावेज रखे हैं। ताक़ों की लम्बाई - १६६ किलोमीटर ।अभी पुस्तकालय के २९ हज़ार प्रयोक्ते हैं। १७५३ में यहाँ लिथुआनिया की प्रथम वेधशाला स्थापित की गयी थी। प्रतिवर्ष विल्नुस विश्वविद्यालय के पुस्तकालय में बहुत पर्यटक आते हैं - न केवल लिथुआनिया से बल्कि भारत, स्पेन, चीन, अमरीका से, वगैरह। विल्नुस विश्वविद्यालय के पुस्तकालय में प्रसिद्ध व्यक्तित्व भी आते हैं। उदाहरण के लिये - राष्ट्रपति, पोप, दलाई लामा, वगैरह। 

विल्नुस विश्वविद्यालय के पुस्तकालय का सदर मकान उनिवेर्सितेतो ३ में, राष्ट्रपति भवन के पास स्थापित किया गया है। यहाँ १३ वाचनालय और ३ समूहों के कमरे हैं। दूसरे विल्नुस के स्थानों में अन्य पुस्तकालय के भाग मिलते हैं।

== सन्दर्भ ==
छन्दस फॉण्ट

220px|right|thumb|300px|छन्दस फॉण्ट का नमूना
छन्दस (Chandas) देवनागरी लिपि के लिये निर्मित एक यूनिकोड फॉण्ट है जिसका विकास मिहाइल बायरिन (Mihail Bayaryn) ने किया है। यह ग्नू जनरल पब्लिक लाइसेंस के साथ उपलब्ध है। इस फॉण्ट की विशेषता है कि इसमें वैदिक चिह्नों को भी शामिल किया गया है जो अधिकांश देवनागरी फॉण्टों में उपलब्ध नहीं हैं। इस कारण यह संस्कृत के लिये विशेष रूप से उपयोगी फॉण्ट है।
उदयपुर रियासत

thumb|
मेवाड़ राज्य या उदयपुर रियासत ब्रिटिश शासन काल में भारत की एक रियासत थी। इसकी स्थापना ५३० ई के आसपास हुई थी। इसकी प्रथम राजधानी चित्तौड़गढ़ थी। बाद में उदयपुर इसकी राजधानी हो गयी और धीरे-धीरे इसे उदयपुर राज्य कहा जाने लगा। १९४९ में भारत के स्वतन्त्र होने पर यह भारत में विलीन कर लिया गया।
काला ताज महल

काला ताज महल (, फारसी/) काले पत्थरों के साथ बना एक काल्पनिक मकबरा है जिसके बारे में कहा जाता है कि यह यमुना की दूसरी तरफ ताज महल के सामने बनाया जाना था। माना जाता है कि मुगल बादशाह शाह जहाँ ने अपनी तीसरी बीवी मुमताज़ महल की तरह अपने लिए भी एक मकबरा बनाने की इच्छा प्रगट की थी। 

काले ताज महल की बात सबसे पहले यूरोपी यात्री यां बापतीस्त तावेरनिए ने अपनी लिखतों में किया जो 1665 में आगरा पहुँचा था। यां बापतीस्त लिखता है कि शाह जहाँ ने दरिया के दूसरी तरफ अपने लिए मकबरा बनाना शुरू किया था, पर उसके बेटे औरंगजेब ने उसको कैद कर लिया। आधुनिक पुरातत्व विज्ञानी इस कथा को मिथक मानते हैं।
मेची नदी

मेची नदी नेपाल और भारत से होकर बहने वाली एक नदी है। यह महानन्दा नदी की सहायक नदी है। यह नेपाल में महाभारत पर्वतश्रेणी से निकलती है और नेपाल से प्रवाहित होकर भारत और नेपाल की सीमा बनाते हुए बिहार राज्य में प्रवेश करती है जहाँ किशनगंज जिले में महानन्दा नदी से मिल जाती है। हाल ही में भारत सरकार ने नेपाल के साथ मिलकर इसपर एक पुल बनाने का निर्णय लिया | इस पुल के निर्माण की अनु‍मानित लागत 158.65 करोड़ रुपये है, जिसे एशियाई विकास बैंक से प्राप्‍त ऋण द्वारा भारत सरकार की ओर से उपलब्‍ध कराया जाएगा। यह नया पुल काकरविट्टा (नेपाल) से पानीटंकी बाईपास (भारत) तक राष्‍ट्रीय राजमार्ग संख्‍या 327बी की 1500 मीटर लम्‍बाई के उन्‍नयन कार्य का हिस्‍सा है, जिसमें 825 मीटर लंबा छह लेन वाला सम्‍पर्क मार्ग शामिल है। मेची पुल भारत में एशियाई राजमार्ग 02 का अंतिम बिंदु है, जो नेपाल की ओर जाता है तथा नेपाल के साथ महत्‍वपूर्ण सम्‍पर्क कायम करता है। बिहार की शोक कही जाने वाली कोसी नदी का पानी मेची नदी में छोड़ा जाएगा जिससे बिहार में कोसी का प्रकोप कम किया जा सके।
श्रेणी:भारत की नदियाँ
राधिका आप्टे

राधिका आप्टे एक भारतीय अभिनेत्री हैं। इन का जन्म पुणे में 7 सितम्बर 1985 को हुआ था। यह हिन्दी, बंगाली, मराठी, तेलुगू और मलयालम भाषा में कई फिल्में कर चुकीं हैं।
२ का वर्गमूल

right|thumb|200px
२ का वर्गमूल ( √2 ) वह संख्या है जिसको स्वयं से गुणा करने पर २ प्राप्त होता है। यह एक अपरिमेय संख्या है। इसका मान लगभग 1.41421 होता है। यदि १ मीटर भुजा वाला एक वर्ग बनाया जाय तो उसके विकर्ण की लम्बाई (मीटर में) का मान २ के वर्गमूल के बराबर होगा।

२ के वर्गमूल का दशमलव के ६५ स्थानों तक मान निम्नलिखित है-
: √2 = 1.41421356237309504880168872420969807856967187537694807317667973799...
आतिश बेहराम

अब भारत में पारसियों को जहां भी कहीं प्रार्थना स्थल है, उसे आतिश बेहराम या दर-ए मेहर कहा जाता है। आतिश इसलिए की पारसी धर्म के लोग अग्नि पूजक है। फारसी में आतिश का अर्थ अग्नि होता है। अंग्रेज़ी इसे फ़ायर टेम्पल (fire temple) अग्नि मंदिर कह सकते हैं।

श्रेणी:पारसी धर्म
जीवा

250px|thumb|right|वृत्त की जीवा
किसी वृत्त की जीवा (chord) वह सरल रेखा है जिसके दोनों सिरे उस वृत्त की परिधि पर स्थित हों। जीवा को दोनों तरफ बढाने से प्राप्त रेखा को छेदक रेखा (secant line) कहते हैं। अधिक व्यापक रूप में कहें तो किसी भी वक्र के किन्हीं दो बिन्दुओं को जोड़ने वाली रेखा को 'जीवा' कहते हैं (जैसे किसी दीर्घवृत्त की जीवा)। 

वृत्त के केन्द्र से होकर जाने वाली जीवा वृत्त का व्यास (diameter) कहलाती है।
रीमान जीटा फलन

रीमान जीटा फलन अथवा आयलर–रीमान जीटा फलन, "ζ"("s"), उन सम्मिश्र चर "s" का फलन है जो अनन्त श्रेणी के संकलन में वैश्लेषिक हैं
:formula_1

जो "s" के वास्तविक मान के 1 से अधिक होने पर अभिसारी होती है। सभी "s" के लिए "ζ"("s") व्यापक निरूपण नीचे दिया गया है। रीमान जीटा फलन विश्लेषी संख्या सिद्धान्त में मुख्य फलन के रूप में प्रयुक्त होता है और इसके अनुप्रयोग भौतिकी, प्रायिकता सिद्धांत और अनुप्रयुक्त सांख्यिकी में मिलते हैं।

वास्तविक तर्क के फलन के रूप में, यह फलन १८वीं सदी के पूर्वार्द्ध में सम्मिश्र विश्लेषण का उपयोग किये बिना (क्योंकि उस समय यह उपलब्ध नहीं थी) पहली बार लियोनार्ड आयलर ने किया था। बर्नहार्ड रीमान ने 1859 में प्रकाशित अपने लेख "दिये गये परिमाण से छोटी अभाज्य संख्याओं पर" (मूल जर्मन: Ueber die Anzahl der Primzahlen unter einer gegebenen Grösse) आयलर की परिभाषा सम्मिश्र चरों के लिए विस्तारित किया तथा फलनिक समीकरण और अनंतकी अनुवर्ती सिद्ध किया एवं शून्य व अभाज्य संख्याओं के बंटन में सम्बन्ध स्थापित किया।

धनात्मक सम संख्याओं पर रीमान जीटा फलन के मान आयलर द्वारा अभिकलित किये गये। इनमें प्रथम "ζ"(2) बेसल समस्या का हल प्रदान करता है। सन् १९७९ में एपेरी ने "ζ"(3) की अपरिमेयता सिद्ध की। नकारात्मक पूर्णांक बिन्दुओं के लिए भी आयलर के अनुसार परिमेय संख्यायें प्रतिरूपक के रूप में महत्त्वपूर्ण स्थान रखती हैं। डीरिख्ले श्रेणी, डीरिख्ले एल-फलन और एल-फलन के रूप में रीमान जीटा फलन के विभिन्न व्यापकीकरण ज्ञात हैं।
वाह! वाह! क्या बात है!

वाह! वाह! क्या बात है! भारतीय हिन्दी हास्य कवि धारावाहिक है, जिसका प्रसारण सब टीवी पर 15 सितम्बर 2012 से 29 दिसम्बर 2013 तक हुआ। इस कार्यक्रम में शैलेश लोढ़ा और नेहा मेहता प्रस्तोता हैं।

ज्ञानेश्वर आनन्द ज्ञानेश किरतपुरी
रिपोर्टर्स

thumb|reporters|350px| यह धारावाहिक संवाददाताओं के बारेमें है जिसमें वो दुनिया के कडवे सच लोगो के सामने लाते है।

रिपोर्टर्स भारतीय हिन्दी धारावाहिक है, जिसका प्रसारण सोनी पर प्रसारित होगा। यह 13 अप्रैल 2015 से सोमवार से गुरुवार रात 9 बजे देगा। इस धारावाहिक में राजीव खंडेलवाल एक संवाददाता का किरदार निभा रहें है, जो कहता है की कुछ खबरें होती हैं और कुछ बनाई जाती है।
माध्यमान प्रमेय

गणित में, माध्य मान प्रमेय के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तकविन्दुओं को मिलाने वाली छेदक रेखा के समानान्तर होगी।

यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाती थी।

अधिक निश्चितता से, यदि कोई फलन "f" बंद अंतराल ["a", "b"] पर सतत है, जहाँ "a"<"b" है तथा विवृत अंतराल ("a", "b") पर अवकलनीय है तो ("a", "b") में कम से कम एक बिन्दु "c" इस प्रकार विद्यमान होगा कि
:formula_1

प्रमेय का विशिष्ट रूप पहली बार केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के साथ समीक्षा में किया था। माध्यमान प्रमेय का आधुनिक रूप बाद में ऑगस्टिन लुइस कौशी (1789–1857) ने किया। यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है।
अष्टपाद

अष्टपाद (Arachnida) प्राणी जगत में एक वर्ग है जिस में सन्धिपाद अकशेरुकी प्राणी हैं। जैसे कि नाम बताता है इस वर्ग के सभी प्राणियों के आठ पाँव या पाद होते हैं।

लगभग सभी मौजूदा अष्टपाद भूचर प्राणी हैं। परन्तु कुछ मीठे जल के पर्यावरणों में तथा, महासागरीय कटिबन्ध को छोड़ कर, समुद्री पर्यावरणों में भी बसते हैं। इस वर्ग में एक लाख से अधिक नामक जातियाँ हैं जिन में मकड़ी, बिच्छु, किलनी अादि शामिल हैं।
आनत समतल

right|thumb|300px|आनत समतल
आनत समतल (inclined machine) एक सरल यंत्र है।
सुशील दोषी

सुशील दोषी (जन्म : ) हिन्दी में क्रिकेट का आँखों देखा हाल (कमेंटरी) सुनाने के लिये प्रसिद्ध हैं। उन्होने ३०० से अधिक एकदिवसीय क्रिकेट मैच, ६० से अधिक टेस्ट मैच, नौ क्रिकेट विश्व कप में क्रिकेट का आँखों देखा हाल सुनाया है। इसके अलावा उन्होंने टेनिस और टेबल टेनिस के खेल का आँखों देखा हाल भी सुनाया है। क्रिकेट की कमेंटरी को माध्यम बनाकर क्रिकेट को जन-जन तक पहुँचाने का काम सुशील दोषी ने किया है। 

उनका जन्म इन्दौर में १९४३ में हुआ। सुशील दोषी ने क्रिकेट की कमेंटरी हिन्दी में शुरू की, तब लोग उन पर हँसते थे और कहते थी कि क्रिकेट तो अँग्रेजों का खेल है, उसकी कमेंटरी हिन्दी में कैसे होगी? लेकिन जब सुशील दोषी ने हिन्दी में अपने शब्द और अपनी शैली विकसित कर ली, तब उनके नाम का डंका बजने लगा। धर्मयुग के संपादक डॉ॰ धर्मवीर भारती की राय उनके बारे में यह थी कि सुशील दोषी ने क्रिकेट के बहाने हिन्दी की बहुत बड़ी सेवा की है और वे जितने बड़े सेवक क्रिकेट के हैं, उससे बड़े सेवक हिन्दी के हैं। इंदौर के होलकर क्रिकेट स्टेडियम के कमेंटरी बॉक्स का नाम सुशील दोषी के नाम पर रखा गया है।
द ओबेरॉय गुडगाँव

द ओबेरॉय गुडगाँव, गुड़गाँव का एक लक्ज़री होटल है। इसकी प्रबंधन 'द ओबेरॉय होटल्स ऐण्ड रिसॉर्ट्स' के द्वारा की जाती है। गुडगाँव स्थित डेवलपर “ऑर्बिट रिसॉर्ट्स” ने इसका स्वामित्व प्राप्त किया हुआ हैं।

इसे बनाने में 4 बिलियन रुपया खर्च हुआ था एवं इसका उद्घाटन 13 अप्रैल 2011 को हुआ था। यह गुडगाँव, व्यवसायिक कारणों से आने वाले लोगों को ध्यान में रखते हुए बनाया गया था ताकि उन्हें दिल्ली नहीं रुकना पड़े। यह होटल ट्राईडेंट ठीक बगल में एवं NH8 के ठीक पास में स्थित्त हैं।

इस होटल को 2011 में थे विश्व का “लीडिंग लक्ज़री होटल” पुरष्कार से वर्ल्ड ट्रेवल अवार्ड्स में सम्मानित किया था। इस अवार्ड को होटल उद्योग के ऑस्कर्स के नाम से जाना जाता हैं।
द्विक लोलक

right|thumb|300px|द्विक लोलक
गणित और भौतिकी में द्विक लोलक (double pendulum) वह लोलक है जिसमें एक लोलक के साथ दूसरा लोलक भी जुड़ा होता है। यह एक सरल भौतिक निकाय है किन्तु इसकी गतिकी (डाइनेमिक्स) बहुत सम्पन्न है।
अनुरणन

right|thumb|300px|विभिन्न परकार के अनुरणन :<br> लाल - सीधे पहुँची ध्वनि,<br> हरी - एक बार परावर्तित होने के बाद पहुँची ध्वनि,<br> नीली - अनेकों बार परावर्तन के बाद पहुँची ध्वनि
मनोध्वनिकी तथा ध्वनिकी में अनुरणन (Reverberation) का अर्थ है ध्वनि उत्पन्न होने के बाद उसका बहुत देर तक बने रहना। अनुरणन तब उत्पन्न होता है जब ध्वनि अनेकानेक बार परावर्तित होने के कारण जुड़ती चली जाती है। अनुरणन के बाद ध्वनि विभिन्न वस्तुओं (दीवार, कुर्सी, मेज, लोग आदि) से अवशोषित होकर क्रमशः क्षीण हो जाती है। अनुरणन की परिघटना को उस समय आसानी से अनुभव किया जाता है जब ध्वनि उत्पन्न करने वाला स्रोत (जैसे स्पीकर) बन्द हो जाने के बाद भी ध्वनि बहुत देर तक बनी रहे अर्थात् तुरन्त समाप्त होने के बजाय धीरे-धीरे क्षीण होते हुए भी बहुत देर तक बनी रहती है।

अनुरणन की क्रिया आवृत्ति पर भी निर्भर करती है। विशेष कक्षों की डिजाइन करते समय वांक्षित अनुरणन-समय की प्राप्ति के लिये कुछ चीजों पर विशेष ध्यान देना पड़ सकता है।

यदि अनुरणन की तुलना प्रतिध्वनि से करनी हो तो ध्यातव्य है कि प्रतिध्वनि को स्पष्ट रूप से सुनने के लिये कम से कम 50 मिलीसेकेण्ड से 100 मिलीसेकेण्ड का समयान्तराल होना आवश्यक है, किन्तु अनुरणन के लिये परावर्तित ध्वनि ५० मिलीसेकेण्ड के अन्दर ही पहुँच जानी चाहिये।

अनुरणन केवल कमरों के अन्दर ही नहीं होता बल्कि वनों में भी और अन्य स्थानों पर भी सम्भव है।
हिलटन चेन्नई

हिलटन चेन्नई का एक फाइव स्टार लक्ज़री होटल हैं जो चेन्नई के इक्कादुथांगल के इनर रिंग रोड में स्थित हैं। यह ओलम्पिया टेक्नोलॉजी पार्क गुईनदी एवं काठीपारा जंक्शन के बिलकुल नजदीक हैं। 4,००० मिलियन रुपये में बने इस होटल का उद्घाटन 28 फरबरी 2011 को हुआ था भारत में हिलटन में की ये चौथी सम्पति हैं। इसके 2 होटल दिल्ली एवं मुंबई इंटरनेशनल एयरपोर्ट में हैं। यह होटल दूर से ही काफी आकर्षक लगता हैं एवं रात में दूर से इसको देखना अपने आप में एक अद्भुत अनुभव हैं। 

9 मंजिली इस होटल में 204 कमरे (जिसमे 2 एग्जीक्यूटिव सुइट्स हैं, 16 जूनियर सुइट हैं, 7 हिलटन डीलक्स रूम, 58 हिलटन एग्जीक्यूटिव रूम्स, 121 हिलटन किंग गेस्ट रूम्स हैं। इस होटल की इंटीरियर डिजाइनिंग होन्ग कोंग की दिलेओनार्दो एवं डलास स्थित विल्सन & एसोसिएट्स ने की थी।
कमानीदार तुला

right|thumb|200px|कमानीदार तुला (स्प्रिंग बैलेन्स)

कमानीदार तुला (Spring scale या Spring balance) एक प्रकार की तुला (तराजू) है। इसमें एक स्प्रिंग होती है जिसका एक सिरा फिक्स रहता है और दूसरे सिरे पर हुक के द्वारा वह भार लटकाया जाता है जिसका वजन ज्ञात करना हो। यह हुक के नियम पर कार्य करती है।
प्रेमलता अग्रवाल

प्रेमलता अग्रवाल (जन्म: 1963) एक भारतीय महिला पर्वतारोही हैं, जिन्होने 20 मई 2011 कों सुबह 9:35 बजे 48 साल की उम्र में 29,029 फुट की ऊंचाई पर पहुँचकर माउंट एवरेस्ट के शिखर कों छूने वाली प्रथम भारतीय महिला होने का गौरव हासिल किया। वहीं 50 वर्ष की उम्र में 23 मई 2013 को उत्तरी अमेरिका के अलास्का के माउंट मैकेनले को फतह करके उन्होने नई उपलब्धि हासिल की। इस पर्वत शिखर पर चढ़ने वाली वे पहली भारतीय महिला हैं। सातों महाद्वीपों के शिखर पर चढ़ने वाली प्रेमलता एक कुशल गृहिणी हैं। उन्होने ३५ बरस की उम्र के बाद पहली बार पर्वतारोहण से नाता जोड़ा। वर्ष 1984 में लगभग 29 साल की उम्र में एवरेस्ट पर चढ़ने वाली पहली भारतीय महिला का गौरव हासिल करने वाली बछेंद्री पाल भी उनके अभियान की निगरानी कर रही थी। बछेंद्री के प्रोत्साहित किए जाने पर पर्वतारोहण सीखने वाली प्रेमलता अग्रवाल नेपाल की एशियन ट्रेकिंग कंपनी की देख रेख में मार्च के अंत में शुरू हुए इको एवरेस्ट अभियान 2011 के 22 सदस्यीय अंतर्राष्ट्रीय दल का हिस्सा थीं। उन्होंने दार्जिलिंग से पर्वतारोहण की शिक्षा प्राप्त की है। वे झारखंड के जुगसलाई, जमशेदपुर की रहने वाली हैं। 
इन्हें 2013 मे पद्म श्री दिया गया है।
कुलदेवी मंदिर

कुलदेवी मंदिर, उत्तर प्रदेश के प्रतापगढ़ जिले के डेरवा क़स्बे में स्थित प्रख्यात भदरी राजघराने की कुल देवी का मंदिर हैं। यह मंदिर कुंडा तहसील के डेरवा बाजार के पास भदरी राजघराने के जिल्ले में स्थित है, यह बिसेन ठाकुरों की कुलदेवी हैं, इसे उत्तर प्रदेश सरकार के कैबिनेट मंत्री रघुराज प्रताप सिंह के पूर्वजों ने बनवाया है। मंदिर लगभग ८०० साल पुरानी बताई जाती हैं। 

मान्यता अनुसार राजघराने के लोग कोई भी कार्य करने से पहले कुल देवी का आशीर्वाद लेते हैं। शादी विवाह में प्रथम निमंत्रण भी कुलदेवी को दिया जाता है। परम्पराओं से जुड़े राजघराने के लोग अब भी वासंतिक नवरात्र में नवमी के दिन देवी को भेंट चढ़ाने पहुंचते हैं।

वर्ष २०१५, में उत्तर प्रदेश पर्यटन विकास मंत्रालय ने मंदिर को पर्यटन स्थल के तौर पर सजाने संवारने और विकसित करने के लिए डेढ़ करोड़ रुपये का पैकेज स्वीकृत प्रदान किया है।
पर्यावरण संरक्षण

right|thumb|300px|तंजानिया के उत्तरी भाग में सेरेन्गेटी सवाना मैदान में हाथी और ज़ेब्रा

right|thumb|300px|कनस्तरों (कैन) को दबाकर उनसे ब्लॉक बनाए जा सकते हैं।
right|thumb|300px|सायकिल का उपयोग करने से मोटरवाहनों का उपयोग कम होगा जो पर्यावरण संरक्षण में सहायक होगा।

पर्यावरण शब्द 'परि +आवरण' के संयोग से बना है। 'परि' का आशय चारों ओर तथा 'आवरण' का आशय परिवेश है। दूसरे शब्दों में कहें तो पर्यावरण अर्थात वनस्पतियों ,प्राणियों,और मानव जाति सहित सभी सजीवों और उनके साथ संबंधित भौतिक परिसर को पर्यावरण कहतें हैं वास्तव में पर्यावरण में वायु ,जल ,भूमि ,पेड़-पौधे, जीव-जन्तु , मानव और उसकी विविध गतिविधियों के परिणाम आदि सभी का समावेश होता हैं।
फूको का लोलक

right|thumb|300px|फूको के लोलक का एनिमेशन
right|thumb|300px|पेरिस (48°52' उत्तर) के पेन्थिओं में फूको के लोलक का एनिमेशन , इसमें पृथ्वी के चक्रण गति को अत्यधिक बढ़ा कर लिया गया है। हरा मार्ग (ट्रेस) पृथ्वी के ऊपर लोलक के पथ को दर्शा रहा है (घूमते हुए रिफरेंस फ्रेम में) , नीला मार्ग लोलक के तल के साथ-साथ घूम रहे रिफरेंस फ्रेम में लोलक के मार्ग को दर्शा रहा है।
right|thumb|300px|पेरिस के पेन्थिओं में स्थित फूको का लोलक

फूको का लोलक (Foucault pendulum) धरती के अपनी धुरी पर घूमने की क्रिया को प्रदर्शित करने के उद्देश्य से निर्मित एक सरल प्रायोगिक युक्ति है। इसका नाम फ्रांसीसी भौतिकशास्त्री लिओं फूको (Léon Foucault) के नाम पर पड़ा है। फूको ने इस लोलक का निर्माण १८५१ में किया था।
पृथ्वी सम्मेलन

पर्यावरण में प्रदूषण के कारण पूरी पृथ्वी प्रदूषित हो रही है। वैज्ञानिकों और पर्यावरण विशेषज्ञों का मानना है यही स्थित बनी रही तो इसके गंभीर परिणाम हो सकते हैं जिनमें पृथ्वी पर प्राणियों और वृक्षों का बने रहना कठिन होगा। इस प्रकार से भविष्य में मानव सभ्यता का जीवन ही खतरे में पड़ रहा है। इसको मद्देनजर रखते हुए सन् 1992 में ब्राजील के रियो डी जेनेरियो शहर में विश्व के 172 देशों ने पृथ्वी सम्मेलन का आयोजन किया गया था।

इसके पश्चात सन् 2002 में दक्षिण अफ्रीका के शहर जोहान्सबर्ग में पृथ्वी सम्मेलन का आयोजन करके संसार के सभी राष्ट्रों को पर्यावरण संरक्षण पर ध्यान आकर्षित करने के लिए ज़ोर दिया था। 

इस सम्मेलन में एजेंडा 21 को घोषित किया गया /

यानि हमारी 21 वी सदी कैसी होगी इस बारे में कुछ लक्ष्य रखे गए l सतत विकास लक्ष्य की भी इस सम्मेलन में बात की गई ।
मध्य प्रदेश संपर्क क्रांति एक्सप्रेस

मध्य प्रदेश संपर्क क्रांति एक्सप्रेस (12121) 2005 में शुरू की गयी संपर्क क्रांति सीरीज के रेलगाड़ियों में से एक हैं। संपर्क क्रांति एक्सप्रेस रेलगाड़ी की घोषना 2005 के रेलवे बजट में की गयी थी। यह रेलगाड़ी भारत की हृदयस्ताहली कहे जाने वाले मध्य प्रदेश को देश की राजधानी से जोड़ता हैं। 

यह रेलगाड़ी जबलपुर ((स्टेशन कोड:JBP, ओशो की जन्मस्थली) से हज़रत निज़ामुद्दीन (स्टेशन कोड:NZM) के बीच चलती हैं। ये रेलगाड़ी वर्त्तमान में हज़रत निज़ामुद्दीन में रूकती हैं जो नई डेल्ही रेलवे स्टेशन से 8 किलो मीटर की दूर पर हैं। वैसे भी दक्षिण एवं मुमबई जाने वाली ज्यादातर रेलगाड़ी आज कल हज़रत निज़ामुद्दीन से ही खुलती एवं रूकती हैं। संपर्क क्रांति रेलों के खोलने का मुख्य उद्देश्य प्रमुख शहरों/राजधानियों को देश की राजधानी से जोड़ना हैं। 

ये रेलगाड़ी पश्चिम मध्य रेल के द्वारा संचालित होता हैं इसका मुख्यालय जबलपुर है।
पशु-रति

पशु-रति अथवा पशु-अनुरक्ति (Zoophilia) जानवरों पर यौन निर्धारण को समाहित करने वाली अपकामुकता को कहा जाता है। मनुष्य और गैर मनुष्य जानवरों के मध्य होने वाले अन्तर-प्रजातीय यौन गतिविधि को पशुगमन कहते हैं। इन शब्दों को सामान्यतः एक दूसरे के स्थान पर प्रयुक्त किया जाता है लेकिन कुछ शोधकर्ता इनमें आकर्षण (पशु-अनुरक्ति) और कार्य (पशुगमन) के रूप में विभेद करते हैं।

यद्यपि विभिन्न देशों में पशुगमन वैधानिक रूप से अवैध है तथा पशुगमन को जानवरों के साथ दुर्व्यवहार नियमों के अन्तर्गत अवैध माना जाता है तथा ये अपराध की श्रेणी में आता है।
अपरूपण गुणांक

thumb|right|अपरूपण विकृति
पदार्थ विज्ञान में, अपरूपण प्रतिबल और अपरूपण विकृति के अनुपात को अपरूपण गुणांक (shear modulus' या modulus of rigidity) कहते हैं। इसे "G" (कभी-कभी "S" याr "μ" ) से निरूपित किया जाता है। :
:formula_1

जहाँ 
:formula_2 = अपरूपण प्रतिबल (shear stress);
:formula_3 लगने वाला बल
:formula_4 क्षेत्रफल, जिस पर बल लग रहा है
: इंजीनियरी में , formula_5 = अपरूपण विकृति (shear strain). अन्य स्थानों पर , formula_6 
:formula_7 अनुप्रस्थ विस्थापन
:formula_8 मूल लम्बाई

अपरूपण गुणांक की एस आई इकाई पास्कल (Pa) है। इसकी विमा (dimension) M1L−1T−2 है।

अपरूपण गुणांक सदा धनात्मक होता है।
मोशे बोगी यालोन

मोशे बोगी यालोन (हिब्रू भाषा में: משה יעלון; जन्म के समय का नाम: मोशे स्मिलान्स्की; जन्म: 24 जून 1950) एक इस्राइली राजनेता और इस्राइल के पूर्व सेना अध्यक्ष हैं। वर्तमान में वह इस्राइल के रक्षा मंत्री हैं।

श्रेणी:1950 में जन्मे लोग
श्रेणी:जीवित लोग
टोटो भाषा

टोटो एक चीनी-तिब्बती भाषा है जो भारत और भूटान की सीमा पर टोटो आदिवासियों द्वारा टोटोपारा में बोली जाती है। हिमालयाई भाषा परियोजना टोटो के व्याकरण के पहली तस्वीर बनाने का प्रयास कर रही है।

टोटो भाषा यूनेस्को द्वारा गंभीर रूप से लुप्तप्राय भाषाओं की सूची मे शामिल है। एक अनुमान के अनुसार टोटो बोलने वालों की संख्या 1,000 है। अधिकांश परिवार इस भाषा का प्रयोग घर में करते हैं। हालांकि बच्चे इस भाषा का प्रयोग घर में सीखते हैं, परन्तु उन्हें स्कूल में बंगाली पढ़ाई जाती है।
वाणिज्यवाद

right|thumb|200px|मुन (Mun) के "England's Treasure by Foreign Trade" नामक ग्रन्थ का मुखपृष्ठ (1664)

वाणिज्यवाद (Mercantilism) १६वीं से १८वीं शदी में यूरोप में प्रचलित एक आर्थिक सिद्धान्त तथा व्यवहार का नाम है जिसके अन्तर्गत राज्य की शक्ति बढ़ाने के उद्देश्य से राष्ट्र की अर्थव्यवस्थाओं का सरकारों द्वारा नियंत्रण को प्रोत्साहन मिला। 

व्यापारिक क्रांति ने एक नवीन आर्थिक विचारधारा को जन्म दिया। इसका प्रारम्भ सोलहवीं शदी में हुआ। इस नवीन आर्थिक विचारधारा को वाणिज्यवाद, वणिकवाद या व्यापारवाद कहा गया है। फ्रांस में इस विचारधारा को कोल्बर्टवाद और जर्मनी में केमरलिज्म कहा गया। 1776 ई. में प्रसिद्ध अर्थशास्त्री एडम स्मिथ ने भी अपने ग्रन्थ ‘द वेल्थ ऑफ नेशन्स' में इसका विवेचन किया है।
धर्मसुधार-विरोधी आंदोलन

यूरोप में धर्म सुधार आंदोलन के कारण नवीन प्रोटेस्टेंट धर्म के प्रसार से चिंतित होकर कैथोलिक धर्म के अनुयायियों ने कैथोलिक चर्च व पोपशाही की शक्ति व अधिकारों को सुरक्षित करने और उनकी सत्ता को पुनः सुदृढ़ बनाने के लिए कैथोलिक चर्च और पोपशाही में अनके सुधार किये। यह सुधार आंदोलन, कैथोलिकों की दृष्टि से उनके पुनरुत्थान का आंदोलन है और प्रोटेस्टेंट विरोधी होने से इसे धर्म-सुधार-विरोधी आंदोलन (Counter-Reformation), या प्रतिवादी अथवा प्रतिवादात्मक धर्म-सुधार आंदोलन कहा गया। यह आंदोलन सोलहवीं सदी के मध्य से प्रारंभ हुआ और सत्रहवीं शताब्दी के मध्य तक चला। (ट्रेण्ट काउंसिल (1545–1563) से आरम्भ होकर तीसवर्षीय युद्ध की समाप्ति तक (1648))

इस धर्मसुधार-विरोधी आंदोलन का उद्देश्य कैथोलिक चर्च में पवित्रता और ऊँचे आदर्शों को स्थापित करना था, चर्च और पोपशाही में व्याप्त दोषों को दूर कर उसके स्वरूप को पवित्र बनाना था। इस युग के नये पोप जैसे पॉल तृतीय, पॉल चतुर्थ, पायस चतुर्थ, पायस पंचम आदि पूर्व पोपों की अपेक्षा अधिक सदाचारी, धर्मनिष्ठ, कर्तव्यपरायण और सुधारवादी थे। इनके प्रयासों से कैथोलिक धर्म में नवीन शक्ति, स्फूर्ति और प्रेरणा आई और कई सुधार किये गये।
दानस्तुति

अंगूठाकार|भगवान इंद्र ; जिनकी स्तुति ऋगवेद के दानस्तुति में मौजूद है
ऋग्वेद में कतिपय ऐसे सूक्त तथा मंत्र हैं, जिनकी संज्ञा 'दानस्तुति' है। दानस्तुति का शाब्दिक अर्थ है 'दान की प्रशंसा में गाए गए मंत्र'। व्यापक अर्थ में दान के उपलब्ध में राजाओं तथा यज्ञ के आश्रयदाताओं की स्तुति में ऋषियों द्वारा गाई गई ऋचाएँ 'दानस्तुति' हैं। ऋग्वेद में दानस्तुति से संबद्ध सूक्तों की संख्या लगभग ४० है। उपर्युक्त सूक्तों में एक संपूर्ण सूक्त (१-१२६) दानस्तुति का है, किंतु शेष अन्य सूक्तों में सामान्यत: कुछ इनी-गिनी ऋचाएँ ही दानस्तुति के रूप में मिलती हैं।

इन सूक्तों में कुछ वस्तुत: विजय-प्रशस्ति-सूक्त हैं, जिनमें पहले इंद्र की स्तुति रहती है, क्योंकि इंद्र की सहायता से कुछ राजा अपने शत्रुओं पर विजय प्राप्त करते हैं। तदनंतर देवस्तुति के साथ विजयी राजा की प्रशस्ति भी संबद्ध हो गई है। आखिर में स्तोता के द्वारा अपने उस आश्रयदाता की स्तुति की जाती है, जिससे उसे बैल, घोड़े तथा युद्ध में विजित धन का दान मिला है। दूसरे प्रकार के सूक्त यज्ञ संबंधी हैं जो बहुत बड़े हैं और अधिकतर इंद्र देवता के हैं। ये सूक्त यज्ञ के अवसर पर पढ़े जाते हैं। इन सूक्तों के अंतिम भाग में कतिपय दानस्तुति परक ऋचाएँ उपलब्ध होती हैं। इनमें स्तोता यज्ञ के आश्रयदाता की स्तुति करता है, क्योंकि उसने स्तोता को यज्ञ की दक्षिणा प्रदान की है।

जर्मन विद्वान् विंटरनित्स की सम्मति में ये दानस्तुतियाँ अत्यंत महत्वपूर्ण हैं, क्योंकि ये धार्मिक दाताओं के पूर्ण नामों का उल्लेख करती हैं और ऐतिहासिक तथ्यों अथवा वास्तविक घटनाओं की सूचना देती हैं। एक भारतीय विद्वान् का विचार है कि ऋग्वेदिक युग में महायज्ञ का अनुष्ठान कई राजा मिलकर किया करते थे, इसी लिए दानस्तुति में प्राय: अनेक आश्रयदाताओं का उल्लेख एक साथ मिलता है। इसके अतिरिक्त, दानस्तुतियों में जिस नदी का नाम पाया जाता है उससे उस नदी के किनारे यज्ञ के अनुष्ठान होने की सूचना मिलती है। ('भारतीय अनुशीलन' नामक ओझा अभिनंदन ग्रंथ) वेदों को अपौरुषेय माननेवाले विशेषरूप से मीमोसकों की दृष्टि में इन दानस्तुतियों में या वेद में अन्यत्र ऐतिहासिक झलक आभासमात्र है।

ऋग्वेद के दशम मंडल का ११७वाँ सूक्त उत्कृष्ट अर्थ में दानस्तुति है। इसमें धन एवं अन्न के दान की महिमा गाई गई है। यह सूक्त ऋग्वेदिक युग की महान् उदात्त भावना क परिचायक है; उदाहरण के लिए इस सूक्त की पाँचवीं ऋचा का, जिसमें धनी पुरुष को दान के महत्व की प्रेरणा निहित है, भावार्थ नीचे प्रस्तुत किया जाता है- 
: "धनाढ्य को चाहिए कि वह धनार्थी को धन का दान करे, क्योंकि संपत्ति कभी एक जगह स्थिर नहीं रहती। वह रथ के पहिए के आवर्तन की भाँति, कभी एक पुरुष के पास, कभी दूसरे पुरुष के पास घूमती रहती है।"

श्रेणी:वेद
प्रमोद रंजन चौधरी

प्रमोद रंजन चौधरी (1904 – सितम्बर 28, 1927) एक बंगाली क्रांतिकारी थे। उन्होंने अंग्रेज़ शासन के विरुद्ध आवाज़ उठाई थी।

प्रमोद का जन्म चिट्टागॉन्ग के केलिशहर में हुआ जो अब बंग्लादेश में है। उनके पिता का नाम श्री ईशान चन्द्र चौधरी था। 1920 में शिक्षा के दौरान वह अनुशीलन समिति से जुड़ गए जो कि एक क्रांतिकारी संगठन के रूप में प्रसिद्ध है। 1921 में वह असहयोग आन्दोलन से भी जुड़ गए।

1925 में चौधरी को दक्षिणेश्वर बम कांड में संदिग्ध के रूप में पकड़ा गया था और कड़ी सज़ा सुनाई गई। अलीपुर जेल में जहाँ वह बन्द थे, चौधरी ने मई 28, 1927 को भूपेन्द्र नाथ चटर्जी को मार डाला जो पुलिस के डिप्टी कमिशनर थे। इसी के कारण उसे सितम्बर 28, 1927 को फाँसी दे दी गई।

श्रेणी:1904 में जन्मे लोग
श्रेणी:१९२७ में निधन